[{"text_idx": "#000006", "text": "Mae plymwr dawnus ar brentisiaeth, Ruben Duggan, 20, wedi cyrraedd rowndiau terfynol cenedlaethol cystadleuaeth WorldSkills UK eleni."}, {"text_idx": "#000008", "text": "Mae WorldSkills UK yn rhaglen ddatblygu genedlaethol sy\u2019n seiliedig ar gystadlu. Fel rhan o\u2019r rhaglen mae dysgwyr o bob rhan o\u2019r wlad yn profi eu sgiliau ac yn cystadlu mewn amrywiaeth o heriau yn seiliedig ar eu set sgiliau. O osod brics a pheirianneg, i gyfrifeg, trin gwallt a TG, ymdrinnir a\u0302 dros 50 o gategori\u0308au, gyda phob un yn cynnwys cymysgedd o sgiliau technegol ac addysgol gyda\u2019r nod o arddangos arfer gorau yn y maes."}, {"text_idx": "#000011", "text": "Wrth siarad am y cyflawniadau, dywedodd Lee Perry, Darlithydd Plymio yng Ngholeg y Cymoedd: \u201cDyma\u2019r tro cyntaf erioed inni weld dysgwr plymio yn cyrraedd cyn belled a\u0302 hyn mewn cystadleuaeth World Skills. Mae\u2019n llwyddiant mawr ac yn gyflawniad anghredadwy i Ruben a\u2019r coleg. Mae gan Ruben lu o gyflawniadau i\u2019w enw, ar o\u0302l ennill cyfres o gystadlaethau gan gynnwys, yn fwyaf diweddar, Plymwr dan Brentisiaeth y Flwyddyn HIP, sy\u2019n dangos ei waith caled a\u2019i sgiliau hynod. Ni allwn aros i weld beth arall y gall Ruben ei gyflawni.\u201d"}, {"text_idx": "#000013", "text": "Bydd dros 500 o bobl o bob rhan o\u2019r DU yn cymryd rhan yn y rowndiau terfynol cenedlaethol, sef cystadleuaeth am wobrau aur, arian ac efydd ym mhob categori. Bydd y rowndiau terfynol yn cael eu cynnal mewn lleoliadau ar draws y DU drwy gydol mis Tachwedd."}]